b'\n_START_ARTICLE_\nPriseljenec (film, 1917)\n_START_SECTION_\nZgodba\n_START_PARAGRAPH_\nFilm se pri\xc4\x8dne na krovu parnika, ki plove \xc4\x8dez atlantski ocean, in v za\xc4\x8detku prika\xc5\xbee pripetljaje neimenovanega priseljenca, Potepuha (Charlie Chaplin), ki je udele\xc5\xbeen pri vrsti vragolij, med drugim igra karte, obeduje v menzi in se izogiba potnikom z morsko boleznijo. Med potjo se spoprijatelji z neimenovano priseljenko (Edna Purviance), ki potuje v ZDA skupaj z bolehno materjo. Obe oropa \xc5\xbeepar, ki izgublja pri igrah na sre\xc4\x8do. Potepuh, ki se mu \xc5\xbeenski brez denarja zasmilita, posku\xc5\xa1a na skrivaj svoj dobitek pri kartanju dati v njen \xc5\xbeep, toda obto\xc5\xbeijo ga \xc5\xbeeparstva. Priseljenka uspe oprati njegovo ime in ob prihodu v ZDA se lo\xc4\x8dita. _NEWLINE_Kasneje la\xc4\x8den in revni Potepuh najde kovanec na ulici pred restavracijo in ga pobere. Ne opazi, da je v njegovem \xc5\xbeepu luknja in da mu je kovanec takoj spet padel iz \xc5\xbeepa. Vstopi v restavracijo in naro\xc4\x8di kro\xc5\xbenik pe\xc4\x8denega fi\xc5\xbeola. Tu ponovno sre\xc4\x8da priseljenko, ki mu pove o smrti svoje matere. Potepuh tudi zanjo naro\xc4\x8di kosilo. Ob obedovanju vidita krepkega \xc5\xa1efa stre\xc5\xbebe in ostale natakarje, ki napadejo in nasilno vr\xc5\xbeejo na cesto stranko, ki ji je zmanjkalo deset centov do poravnave ra\xc4\x8duna. Potepuh, ki ga natakar prestra\xc5\xa1i, preveri in ugotovi, da je izgubil kovanec. Zgro\xc5\xbeen ob misli, da ga \xc4\x8daka enaka usoda kot mo\xc5\xa1kega, ki so ga bili vrgli na cesto, za\xc4\x8dne na\xc4\x8drtovati pretep s krepkim mo\xc5\xa1kim. Toda kmalu za tem zagleda na tleh isti kovanec, ki je zdaj padel natakarju iz \xc5\xbeepa, in ga ve\xc4\x8dkrat neuspe\xc5\xa1no posku\xc5\xa1a neopa\xc5\xbeen dobiti. Kon\xc4\x8dno mu uspe priti do kovanca in ga non\xc5\xa1alantno izro\xc4\x8di natakarju, ta pa ga osupne z razkritjem, da je ponarejen. Tako se Potepuh ponovno za\xc4\x8dne pripravljati na pretep svojega \xc5\xbeivljenja. V tistem trenutku gostujo\xc4\x8di umetnik opazi priseljenko in Potepuha ter jima ponudi slu\xc5\xbebo slikarskih modelov. Privolita in umetnik jima \xc5\xbeeli pla\xc4\x8dati kosilo, kar Potepuh ve\xc4\x8dkrat zavrne zaradi bontona, z idejo na koncu le sprejeti ponudbo, toda ostane osupel, ko umetnik tik pred tem odneha. Ta tako pla\xc4\x8da le svoje kosilo in pusti napitnino za natakarja. Potepuh opazi, da bi napitnina pokrila njuno kosilo, ter jo brez vednosti umetnika izro\xc4\x8di natakarju kot pla\xc4\x8dilo. Kot zadnji udarec pusti natakarju preostanek denarja po pla\xc4\x8dilu kosila, majhen kovanec. Natakar misli, da mu umetnik ni pustil napitnine, in je zaradi tega vidno prizadet. _NEWLINE_Kasneje pred priseljenskim uradom v de\xc5\xbeju Potepuh zaprosi priseljenko, ki je sprva srame\xc5\xbeljiva in zadr\xc5\xbeana, toda privoli, ko jo smejo\xc4\x8do odnese skozi vrata urada.\n_START_SECTION_\nProdukcija\n_START_PARAGRAPH_\nV prvem delu dokumentarnega filma Neznani Chaplin avtorja Kevin Brownlow in David Gill razkrijeta, da se je zgodba med snemanjem filma razvijala. Prvotno je bil zami\xc5\xa1ljen kot komedija, postavljena v umetnikovo kavarno, Purviance pa bi igrala njegovo \xc5\xbeivo oble\xc4\x8deno mecenko. To zgodbo so hitro skoraj v celoti opustili, preden je bil izdelan Chaplinov lik in, kot navaja dokumentarni film, je Chaplin za\xc4\x8del na novo z zgodbo, \xc5\xa1e vedno postavljeno v kavarno, o mo\xc5\xa1kem, ki ni bil pred tem \xc5\xa1e nikoli restavraciji in se zato pri mizi obna\xc5\xa1a neprimerno, nato pa spozna prijetno dekle (Purviance) in se spravi v red. Sprva je Henry Bergman igral zastra\xc5\xa1ujo\xc4\x8dega natakarja, toda Chaplin ga je na koncu nadomestil z Ericom Campbellom._NEWLINE_Neznani Chaplin razkrije tudi, da je Chaplin razvil idejo o Potepuhu in Purvianceovem liki kot priseljencema, ko je ugotovil, da potrebuje za upravi\xc4\x8denje prizorov v restavraciji ve\xc4\x8d zgodbe. Po snemanju za\xc4\x8detnih prizorov filma ob prihodu v ZDA, je ponovno posnel nekatere dele prizorov v restavraciji, da so bili v skladu z novo zgodbo (Bergmana je zdaj postavil v vlogo umetnika, ki razre\xc5\xa1i podzgodbo Potepuha s pla\xc4\x8dilim kosila), dodal je tudi zaklju\xc4\x8dek, v katerem se Potepuh in priseljenka poro\xc4\x8dita.\n_START_SECTION_\nZvo\xc4\x8dna razli\xc4\x8dica\n_START_PARAGRAPH_\nLeta 1932 je Amedee Van Beuren iz Van Beuren Studios kupil Chaplinove komedije studia Mutual za 10.000 $ vsako, Gene Rodemich in Winston Sharples sta napisala glasbeno podlago in dodala zvo\xc4\x8dne u\xc4\x8dinke, ter ponovno izdal filme preko RKO Radio Pictures. Chaplin ni imel pravnih argumentov za prepre\xc4\x8ditev izdaje teh filmov preko RKO.'